Megérkezett Placido Domingo - Fidelio.hu
Megérkezett Placido Domingo
Magyarországra érkezett tegnap délelőtt a világhírű spanyol tenor, Placido Domingo. Az operaénekes ötödször jár Budapesten, s ezúttal nemcsak koncertezni jött Magyarországra, hanem nápolyi dalokból lemezfelvételt is készít majd. A világhírű spanyol tenor elmondta: szertené meglátogatni Budapest nevezetességeit is.
Placido Domingo negyvenöt éves pályauftása során megszámlálhatatlan koncertet adott már szerte a világban, s több mint száz különböző szerepet játszott már el operaénekesként. A Távol-Kelet-től Dél-Amerikáig, az USA-tól Európáig alig van olyan rangos pódium, ahol ne élvezehette volna a közösnég elragadó énekhangját.
Opera-karmesterként minden fontosabb színházban vezényelt a Metropolitan-tól a londoni Covent Garden-ig, a bécsi Operától a Los Angeles-i Music Center Opera-ig. A madridi születésű operaénekes nevét először a televízió röpítette szét a világban, amikor Cavaradossi szerepét alakította Toscában, a televízió kamerái előtt.
A világhírű spanyol tenor most pénteken Rost Andreával és Miklósa Erikával lép színpadra a budapesti Puskás Ferenc Stadionban. Rost Andrea neve korántsem ismeretlen számára hisz rendszeresen lépnek fel együtt a washingtoni és a Los Angeles-i operaházban, amelynek különben Domingo a direktora. Miklósa Erikával először lép színpadra, korábban azonban már hallotta énekelni a művészt. Az autósport igazi rajongójaként nem hagyja ki a vasárnapi mogyoródi Forma-1-es futamot sem.